b"\n_START_ARTICLE_\nF\xc3\xa0brica SAPHIL\n_START_SECTION_\nDescripci\xc3\xb3\n_START_PARAGRAPH_\nEra un conjunt fabril d'estructura complexa, format per diverses construccions que abastaven part de dues illes situades a banda i banda del carrer de Galileu, entre els carrers de V\xc3\xa1zquez de Mella, Mart\xc3\xadn D\xc3\xadez, Fra Bonaventura Gran, Arquimedes i Pi i Margall. Contenia elements de diverses \xc3\xa8poques i estils; tanmateix, hi destacava l'edifici amb fa\xc3\xa7ana al carrer de Galileu, que mostrava elements del vocabulari cl\xc3\xa0ssic, una de les naus del qual s'ha conservat, aix\xc3\xad com la xemeneia i l'antic economat.\n_START_SECTION_\nLa xemeneia\n_START_PARAGRAPH_\nSegurament l'element m\xc3\xa9s remarcable de l'antiga f\xc3\xa0brica, la xemeneia de ma\xc3\xb3 vist, de base quadrada i fust troncoc\xc3\xb2nic, fa 36 m d'al\xc3\xa7ada i t\xc3\xa9 un di\xc3\xa0metre de 3 m a 2,2 m des de la base fins a la corona. Est\xc3\xa0 rematada amb un collar\xc3\xad i una passera circular i protegida amb diversos c\xc3\xa8rcols met\xc3\xa0l\xc2\xb7lics. Al fust, que t\xc3\xa9 una escala de gat exterior amb proteccions circulars, s'hi van adossar les lletres \xc2\xabsaphil\xc2\xbb, acr\xc3\xb2nim de Sociedad An\xc3\xb3nima de Peinaje e Hilatura de Lana, coneguda popularment com \xc2\xabl'An\xc3\xb2nima\xc2\xbb, que \xc3\xa9s el nom amb qu\xc3\xa8 es va batejar la pla\xc3\xa7a on s'al\xc3\xa7a la xemeneia, un cop enderrocada la f\xc3\xa0brica._NEWLINE_\xc3\x89s una construcci\xc3\xb3 de l'any 1961."